cyanic-selkie/wikianc huggingface dataset:
Ifor Williams
Outros aspectos da súa vida
Foi tamén un excelente locutor na radio, sendo publicadas en tres libros algunhas das súas alocucións. Retirouse en 1947 e foi nomeado cabaleiro nese mesmo ano. Entre 1913 e 1947 viviu en Menai Bridge e despois retirouse a Pontllyfni, onde morreu en 1965. Está enterrado no cemiterio adxacente á Capel Brynaerau, Pontllyfni.
Ordenamento xurídico
Principios
A maioría dos ordenamentos xurídicos contemporáneos baséanse en principios:
A lagoa xurídica e os sistemas de solución
Consiste en solucionar a falta de regulación acudindo a outras fontes distintas á dominante, ou acudindo a outros ordenamentos. Neste procedemento destaca a utilización da equidade (a equidade vén significar xustiza, rectitude) e a equidade é a adaptación da norma á complexidade da vida social, e se corresponde co principio de "dar a cada un o que lle corresponde".
Evolución converxente
Exemplos
Tamén hai moitos exemplos de evolución converxente entre as plantas. Os froitos comestibles apareceron en diversas plantas derivados de distintas estruturas embriolóxicas, para asegurar a dispersión das sementes polos animais comedores de froitos.
Evolución paralela e evolución converxente
Para un determinado trazo que evoluciona en dúas liñaxes a partir dun determinado antepasado ata un descendente, deben definirse estritamente e diferenciar os procesos de evolución paralela e evolución converxente. Cando os descendentes das dúas liñaxes son similares nun desterminado aspecto, a evolución defínese como paralela se os antepasados considerados desas liñaxes eran tamén similares entre si (pero diferentes da forma moderna), e como converxente se non o eran.
Cangrexo dos cocos
Nalgunhas linguas é chamado "cangrexo ladrón" (que é tamén a tradución exacta do seu nome científico en latín) ou "ladrón das palmeiras", xa que algúns cangrexos desta especie teñen roubado obxectos brillantes como cazos e cubertos de casas e tendas de compaña.
O cangrexo dos cocos tamén ten outros nomes locais como ayuyu en Guam, e unga ou kaveu nas illas Cook. En Guam, chámaselle por veces "cangrexo dos cocos taotaomo'na" pola crenza tradicional de que os espíritos dos devanceiros poden adoptar a forma de animais como o ayuyu.
Aeródromo de Son Bonet
Historia e instalacións
Entre 1936 e 1939 foi unha base militar italiana cuxa función era albergar os bombardeiros que atacaron Barcelona e Valencia durante a Guerra Civil Española, xunto coas bases de Sóller e Pollença. Deixou de recibir voos comerciais e militares a principios dos anos 60, cando se habilitou para tales fins o actual aeroporto de Palma, debido á imposibilidade de amplialo por encontrarse nunha zona urbana.
Alcalá la Real
Historia
En 713, coa conquista musulmá, a cidade pasa a denominarse Qal`at Bani Zayd, isto é, "fortaleza dos Beni Zayd ou fillos de Zayd", ou, abreviadamente, Al-Qal`a, "a fortaleza", do que procede o seu nome actual. Tamén de época musulmá, concretamente do reinado de al-Hakam II (961-976), data a importante rede de atalaias que se erixiron para defender o territorio das devastacións dos normandos que incluso deixaron sentir os seus efectos nesta zona. Hoxe en día aínda subsisten 12 das 15 atalaias orixinais, que establecían un cinto defensivo en torno á atalaia principal de La Mota.
Billy Talent
A banda tardou ao redor de dez anos en chegar ao gran público. Os seus membros coñecéronse e comezaron a tocar no instituto co nome Pezz e mantívose na escena underground de Toronto ata o 2001. O grupo cambiou o nome despois de ter problemas legais co antigo, e foi cando a conexión de Kowalewicz cun empregado do depertamento A&R de Warner Music Canada os lanzou ao estrelato.
Movemento Internacional Somos Igrexa
O Movemento Internacional Somos Igrexa (en inglés: International Movement We are Church) é unha rede internacional de grupos independentes e autónomos que traballan pola reforma da Igrexa Católica afondando nas decisións do Concilio Vaticano II.
Cabo Verde
Colonización
Cando os portugueses colonizaron o arquipélago de Cabo Verde, no século XV, as illas facían xustiza a ese nome: cubertas por densa vexetación tropical, contrastando con rochas volcánicas negras e un mar azul. Non hai evidencia de que as illas estivesen poboadas antes do arribo dos colonos, pero considérase probable que os árabes visitasen a illa Sal, para proverse dese elemento, en séculos anteriores. En 1462, os primeiros colonos desembarcaron no que hoxe é Santiago e fundaron a máis vella cidade europea do trópico: Ribeira Grande (hoxe Cidade Velha). Os portugueses iniciaron o cultivo da cana de azucre: o clima seco non foi favorable, pero o desenvolvemento do comercio de escravos (provenientes a maioría da costa oeste de África), deu prosperidade a Cabo Verde. Catrocentos anos despois, a colonización transformou as illas nun «deserto flotante»: gran parte da poboación emigrou, fuxindo da fame.
Clima
Cabo Verde é o país coas temperaturas máis baixas de todo o continente africano, cunha temperatura media de 20 °C.
Cultura
A cultura é unha mestura de elementos europeos e africanos. É coñecida pola súa diversidade de músicas que reflicten as distintas orixes da poboación. O país posúe xéneros musicais propios como a morna. Cesária Évora é a cantante caboverdiana máis coñecida internacionalmente. Suzanna Lubrano é a cantante Zouk máis coñecida.
Mumia Abu-Jamal
Traxectoria
No momento do asasinato de Faulkner, Abu-Jamal traballaba como taxista para unha compañía de Filadelfia, a consecuencia dese despido, porén seguía a ser o presidente da sección de Filadelfia da Asociación de Xornalistas Negros. A revista Filadelfia nomeárao ese mesmo ano como unha das promesas da cidade.
Gioachino Rossini
A segunda paixón de Rossini foi a gastronomía onde deixou o seu nome a algúns pratos, dos que posiblemente o máis coñecido sexa os canelóns Rossini, receita que recolleu o seu amigo Marie-Antoine Carême.
Chanakya
Identidade do autor
Sábese que xeralmente chamábaselle Chanakya, pero na súa calidade de autor do Arthashastra, un antigo tratado político indio, adóitaselle denominar Kautilya, que provén da expresión kautil neeti, e que podería ser a súa gotra (nome do clan) e Vishnugupta, que tamén foi tradicionalmente identificado co nome de Chanakya. Foi un sagaz mestre da diplomacia. Unha das primeiras referencias da literatura en sánscrito que identifica explicitamente Chanakya con Vishnugupta foi o Panchatantra de Vishnu Sharma, do século III a. C.
Mumia Abu-Jamal
As testemuñas
Outra parte das testemuñas é o informe orixinal da policía, redactado polo oficial Gary Wakshul, que estivo con Abu-Jamal, todo o tempo entre o arresto e o tratamento médico. No seu informe dise que todo o tempo que estivo con Abu-Jamal, o sospeitoso "non fixo comentarios". Washkul declararía máis tarde que escoitara a Abu-Jamal confesar aquela noite, unha confesión que non mencionou até case tres meses despois do arresto, cando o avogado McGill, da acusación, falou con el para pedirlle unha confesión. O oficial Wakshul dixo que non pensara que a confesión fose importante no momento en que escribiu o informe orixinal. O xuíz Albert F. Sabo non lle permitiu ao xurado escoitar o informe orixinal de Wakshul.
As probas
Malia as contradicións das testemuñas, o que máis danou a Abu-Jamal foron as probas forenses. O revólver de calibre 38 que mercara para defenderse como taxista en 1979 foi atopado na escena do crime, preto de Abu-Jamal e contendo cinco fundas de bala. Os expertos en balística nunca fixeron probas para ver se a arma fora disparada recentemente. Ademais, o responsábel da autopsia de Faulkner, o doutor Paul Hoyer, fixo constar nas súas notas que a bala extraída era do calibre 44. Máis tarde el testemuñou que estaba a facer un exame superficial baseado en observacións, e que el non era experto en armas de fogo, nin tiña formación en balística. Tamén dixo que os comentarios sobre o calibre da bala pertencían ás súas notas persoais e que nunca pretendeu empregalas como parte do informe oficial. As probas oficias de balística feitas na bala verificaron que Faulkner fora asasinado por unha bala do calibre 38, cunhas características que coincidían coa munición que se atopaba na pistola de Jamal. Ao mesmo tempo as probas de balística demostraron tamén que a bala que se lle extraera a Abu-Jamal fora disparada pola arma de servizo do oficial Daniel Faulkner.
Chanakya
Os grupos relixiosos
Na sociedade maurya había tres tipos de crentes non tradicionais: xainistas, budistas e aivaquitas. Chanakya era un seguidor de Ajivaka; Nanda era xainista e a súa perda do poder representou a desgraza para todos os seus ministros xainistas. O tío de Chanakya era xainista tamén, e un grupo deles apoiou a Chanakya na súa política de conspiracións para conseguir o poder. Posteriormente, cando abdicou do trono, Chandragupta Maurya converteuse ao xainismo. O seu fillo Bindusara era axivaka. Tamén Ashoka era axivaka pero co ascenso ao trono converteuse ao budismo.
Rol na caída do Imperio Nanda
Segundo os textos budistas, Chandragupta era o fillo do xefe do clan Moriya de Pippalivana. Chanakya veuno dirixindo un grupo de mozos da localidade e quedou moi impresionado. Elixiu a Chandragupta como o líder da revolta anti-Nanda.
Neetishastra
O Neetishastra é un tratado sobre a forma ideal da vida, e mostra o profundo estudo de Chanakya da forma de vida da India. Chanakya tamén desenvolveu Neeti-sutres (aforismos - frases concisas) que lle din á xente como se teñen que comportar. Destas famosas 455 sutres, aproximadamente 216 refírense a mana-neeti (os pros e as contras de funcionamento dun reino). Ao parecer, Chanakya utiliza estes aforismos para preparar a Chandragupta e outros discípulos seleccionados na arte de gobernar un reino.
Legado
O enclave diplomático en Nova Deli chámase Chanakyapuri en honra de Chanakya, así como un barco escola. A Universidade de Dereito Nacional de Chanakya, o Instituto Chanakya de Liderado Público e o círculo Chanakya de Mysore foron bautizados así en honra súa.
Gioachino Rossini
Francia (1824-1829)
miniatura|250px|esquerda|Extracto de [[Moïse et Pharaon publicado en Le Globe, 31 de marzo de 1827, nun artigo de Ludovic Vitet]] Xa en 1818, Meyerbeer escoitara rumores de que Rossini buscaba un posto lucrativo na Ópera de París: "Se [as súas propostas] son aceptadas, irá á capital francesa, e talvez experimentaremos cousas curiosas». Pasarían uns seis anos antes de que esta profecía se fixese realidade.
Javier Rojo
Actividade política
Membro da UXT dende 1976, ó ano seguinte ingresou no Partido Socialista de Euskadi (PSE), sendo posteriormente Secretario Xeral da Agrupación Socialista de Vitoria, cidade da cal foi rexedor no seu concello entre os períodos 1983-1984 e 1991-1996. Así mesmo, foi deputado foral de Áraba nos períodos 1979-1983 e 1987-1991, e procurador das Xuntas Xerais de Álava (1983-1987 e 2003-2004). Nas eleccións xerais de 1982 foi elixido deputado no Congreso pola circunscrición de Áraba, escano que repetiría nas eleccións de 1986 e 1989. Nas eleccións xerais de 1993 foi elixido senador no Senado por Áraba, sendo reelixido nas eleccións de 1996, 2000, 2004 e 2008. Dende a vitoria do PSOE nas eleccións de 2004 ocupa o cargo de Presidente do Senado. Polo segundo mandato, foi o único candidato á presidencia e resultou elixido por maioría absoluta ao obter 134 dos 253 votos emitidos. O resto foron 117 votos en branco e 2 votos a prol do político do PSOE Joan Lerma, que foron declarados nulos ó non terse presentado este á elección.
Ramón Bermúdez de Castro Plá
Vida persoal
Casou en 1910 con María Dolores Rebellón Basanta e foi pai de Concepción, Alfredo, Dolores e Fernando Bermúdez de castro Rebellón.
Sitio arqueolóxico
Galicia
Finalmente, a lei tamén regula, no título IX, o réxime sancionador, establecendo tres clases de infraccións, así como as responsabilidades e os órganos competentes para as facer efectivas. así como a colaboración neste ido coas administracións locais e a Igrexa Católica.
Tipos de actuacións en sitios
A normativa española (Regulamento de Actividades Arqueolóxicas), establece seis tipos de actividades en sitios arqueolóxicos, que necesitan a previa autorización:
Escavación arqueolóxica
Pode ser tanto terrestre como subacuática, entendida como a remoción de terra e a análise de estruturas realizados con metodoloxía científica, destinada a descubrir e investigar toda clase de restos históricos ou paleontolóxicos, así como os compoñentes xeomorfolóxicos relacionados con eles.
Prospección arqueolóxica
É a explotación superficial e sistemática realizada con metodoloxía científica, tanto terrestre como subacuática, dirixida ao estudo, investigación ou detección de vestixios arqueolóxicos ou paleontolóxicos.
Reiriz, O Saviñao
{Outros homónimos|Reiriz}}
Sitio arqueolóxico
Outras actividades
Ademais das anteriores, tamén deben ser autorizadas as seguintes actividades cando se realicen en sitios arqueolóxicos:
Randy Foye
Traxectoria profesional
Foye xogou os seus anos de universidade nos Wildcats da Universidade de Villanova. Foi seleccionado sétimo no Draft da NBA de 2006 polos Boston Celtics, aínda que foi traspasado de inmediato aos Portland Trail Blazers, os cales o intercambiaron por Brandon Roy dos Minnesota Timberwolves. Foye estudou na East Side High School, onde gañou o premio de "New Jersey Player Of The Year", antes de ser adquirido por Villanova.
O 10 de xullo de 2013, Foye foi traspasado ós Denver Nuggets, como parte dun traspaso entre os Golden State Warriors, os Jazz e os propios Nuggets. O 23 de decembro de 2015, Foye anotou 31 puntos, a súa maior anotación da tempada, na vitoria dos Nuggets por 104-96 contra os Phoenix Suns.
Base Aérea de Torrejón de Ardoz
A Base Aérea de Torrejón de Ardoz (IATA: TOJ, OACI: LETO) é un aeroporto militar situado en Torrejón de Ardoz, na Comunidade de Madrid. Foi utilizado pola Forza Aérea dos Estados Unidos (USAF) ata 1996. Actualmente é utilizado polo Exército do Aire de España e tamén outra parte como aeroporto civil xestionado por Aena co nome de Aeroporto Madrid-Torrejón.
Jesús Gayoso (garda civil)
Traxectoria
De familia de garda civís de Begonte, a pesar de nacer en Asturias onde o seu pai estaba destinado, criouse na cidade da Coruña. Gayoso ingresou na Academia Xeral Militar en 1991, e obtivo o título de tenente. Despois de traballar en Madrid, axiña se incorporou ao Grupo de Acción Rápida (GAR) da Garda Civil, a unidade de operacións especiais, que ten a súa sede en Logroño, na Rioxa, en 1996, primeiro como tenente e despois como capitán. Asumiu o seu mando en 2014, xa como tenente coronel. Participou en varias misións internacionais do GAR en Afganistán, Tunisia, Mauritania, Turquía ou Honduras.
Mammal Species of the World
Características
Editado por D. E. Wilson e D. M. Reeder, o repertorio publícase en Baltimore, Maryland, EUA pola Universidade Johns Hopkins.
Saransk
Saransk (ruso: Сара́нск) é unha cidade de Rusia, capital da república de Mordovia, así como o seu centro financeiro e económico. Situada na conca do Volga onde se atopan os ríos Saransk e Insar, a uns 644,2 quilómetros ao leste de Moscova A súa poboación no ano 2017 era duns 314 789 habitantes.
Policía
Historia da policía en España
A finais da rexencia de Baldomero Espartero fundouse o "Cuerpo de Protección y Seguridad" en 1844, un corpo civil de policía e no mesmo ano creouse a Garda Civil que herdou as responsabilidades da Milicia nacional. En 1887 determinouse que a policía comprendía dous servizos: o de Vixilancia e o de Seguridade, dependentes ambos do Ministerio da Gobernación, o que hoxe é o Ministerio de Interior. Mentres a Garda Civil se deixaba para a vixilancia do campo e das vilas, a policía reservouse para as cidades.
Leopoldo Sousa Menéndez-Conde
Traxectoria
Amigo persoal de Francisco Franco. Na ditadura de Primo de Rivera foi xefe de somatenes da 8ª rexión. Foi nomeado Gobernador civil de Cáceres o 9 de marzo de 1937, posto no que permaneceu até o 11 de marzo, para despois ser nomeado gobernador de Lugo o 11 de marzo de 1937. Cesou no cargo en 1939. Morreu en Oviedo aos 81 anos.
Tempada 2014-15 da NBA
Por conferencia
c- Vantaxe de campo nos playoffs de conferencia
z- Vantaxe de campo en todos os playoffs
William H. Macy
Traxectoria
Macy comezou no teatro na universidade a finais da década de 1960 e comezos da de 1970 Nova York, mudando ao se graduar para Chicago onde xunto con David Mamet e outra xente fundou unha compañía de teatro e alí interpretou pezas de Mamet como American Buffalo (1975). Na década de 1980 foi vivir a Nova York aparecendo en obras de Broadway e Off-Broadway. A partir de mediados da década de 1980 a carreira de Macy desenvolveuse sobre todo en filmes independentes, aínda que tamén traballou actuou no cine comercial, salientan as súas interpretacións en Benny e Joon (1994), The Client (1994), Murder in the First (1995), en televisión foi doutor David Morgenstern en ER (1994-1998), pola interpretación de Jerry Lundegaard en Fargo (1996) foi candidato ao Óscar, e logo dese papel aumentou a súa popularidade actuando en Boogie Nights (1997), Pleasantville (1998), Magnolia (1999) Jurassic Park III (2001), Seabiscuit (2003), Inland Empire (2006) ou Bobby (2006). Gañou dous Emmy e un premio do Sindicato de Actores.
Baile irlandés
240px|miniatura|Bailarinas irlandesas. miniatura|Baile irlandés na cidade de [[Nova York.]] 240px|miniatura|Bailarinas irlandesas no [[Día de San Patricio en Fort Collins, Colorado.]] O baile irlandés ou danza irlandesa é un grupo de bailes tradicionais orixinarios de Irlanda, de entre os que se poden distinguir os bailes populares e os de competición.
Historia
O baile irlandés comezou a facerse coñecido de xeito internacional grazas ó espectáculo de danza Riverdance, que se representou no Festival de Eurovisión de 1994, ano no que Irlanda era o país anfitrión.
Fernando Tato
Fernando Tato, nado en Narón (A Coruña) o 14 de outubro de 1977, é actor, músico e ilustrador galego.
Músculos escalenos
Tipos
Os tres insírense na apófise transversa bituberculosa da sexta vértebra cervical. Áchanse cubertos pola aponeurose escalénica, unha prolongación da aponeurose superficial.
Teatro Popular Galego
Actividade
Os problemas económicos acabaron co grupo, mais non co interese de Blanco Amor polo teatro, xa que en 1964 está dirixindo o “Ateneo Curros Enríquez”. Polo tanto, o seu período de actividade tivo unha curta vida pois non durou máis alá do seu ano de creación.
Pau Casals
O regreso a Barcelona, o Casals profesor e concertista
En 1897 Camille Saint-Saëns coincidiu con el en Barcelona. Ese mesmo ano forma o "Cuarteto Crickboom" cos violinistas Mathieu Crickboom e Josep Rocabruna, e o viola Rafael Gálvez. Realiza unha xira por España con Enrique Granados e Mathieu Crickboom, obtendo posteriormente un agasallo da raíña María Cristina: un zafiro azul e un violonchelo novo.
Xiras americanas e europeas
En 1900 instálase na cidade de París, onde comeza a tocar co pianista Harold Bauer. En 1901 realizou unha viaxe aos Estados Unidos coa cantante Emma Nevada, o pianista Léon Moreau e o frautista Daniel Marquesi. O mesmo ano iniciou a súa primeira xira polos Estados Unidos na localidade de Worcester, situada no estat de Massachusetts, que durou ata o verán de 1902. Nun concerto realizado en San Francisco sufriu un accidente que lle obrigou a retirarse da xira e a aloxarse na casa de Michail Stein. En 1902 foille concedida a Gran Cruz de Caballero de la Real Orden de Carlos III pola raíña rexente María Cristina.
Obra musical como violoncellista, compositor e director
Casals mostrou xa desde a súa infancia unha gran sensibilidade pola música. O seu pai, tamén músico, transmitiulle os primeiros coñecementos musicais, que Pau Casals ampliou con estudos en Barcelona e Madrid. Nesta cidade compartiu estudos co outro grande do violoncello español do século XX, Juan Ruiz Casaux, sendo ambos os dous discípulos do catedrático da Escuela Nacional de Música, Víctor Mirecki, iniciador da escola violoncelística española moderna, e de Jesús de Monasterio na cátedra de perfeccionamento de música de cámara. Con tan só 23 anos iniciou a súa traxectoria profesional e actuou como intérprete nos mellores auditorios do mundo.
Compromiso político e social
En 1917 anunciou a súa decisión de non volver actuar en Rusia, tras os sucesos da Revolución Rusa e a implantación do réxime comunista. Nos anos posteriores estendería esa decisión a todos os países comunistas onde non houbese democracia.
Brida (electricidade)
miniatura|dereita|Bridas de distintos tipos e cores. Brida é unha peza de plástico, xeralmente nailon, empregada para suxeitar e xuntar cables, tubos ou pezas de feito temporal ou permanente. O nome ven das pezas empregadas para unir tubarías.
Actualmente as bridas, empregadas en primeiro momento en electricidade, pasaron a se empregar en moitos outros sectores como fontanería, xardinaría ou mesmo por policías e militares a xeito de esposas para deter xente.
Normativa
Ademais da normativa internacional para o uso das bridas en instalacións, poden ser necesarias outras normativas. Así cada sociedade de clasificación de buques ten as súas propias normas que son de obrigado cumprimento para a certificación e uso nos buques.
Pau Casals
Eventos en homenaxe a Pau Casals
Existiron tamén:
Caster Semenya
Traxectoria
Trala súa vitoria no Mundial de 2009 anunciouse que foi obxecto de test de sexo. Foi suprimida da competición internacional ata o 6 de xullo de 2010 cando a Asociación Internacional de Federacións de Atletismo (IAAF) permitiu que volvese competir. En 2010 a revista británica New Statesman incluíuna na listaxe das "50 persoas importantes" dese ano.
María Xosé Queizán
Traxectoria
Comezou a súa carreira como escritora na súa adolescencia, escribindo artigos para o periódico vigués El Pueblo Gallego. Nos cincuenta participou en obras de teatro, chegando a crear en 1959 o "Teatro de Arte y Ensayo de la Asociación de la Prensa de Vigo", e a fundar e dirixir de 1967 a 1968 o "Teatro Popular Galego". O seu carácter emprendedor e o seu amor polo teatro levárona a desempeñar varios papeis a cargo de diversas organizacións, como directora da asociación feminista Feministas Independentes Galegas (FIGA), directora da galería de arte Roizara de Vigo, vicepresidenta do Consello Municipal da Muller do concello de Vigo e directora e organizadora do I encontro de Mujeres Poetas Peninsulares y de las Islas (1996).
Bagel
A masa a miúdo saboréase con diferentes produtos tales como sal, cebola, allo, ovo, pumpernickel, centeo. Existen algunhas variedades non tan tradicionais como: tomate, salvado, queixo, comiño e muesli, entre outros. Os bagels poden estar cubertos de sementes de sésamo ou durmideira, cebolas ou allos secos, sal gordo, ou de todo ao mesmo tempo (en inglés "everything bagels", bagels con todo).
Rizoderme
Os pelos radicais encóntranse na denominada «zona pilífera» da raíz e son parte da rizoderme. Poden orixinarse en todas as células rizodérmicas, só en certas células chamadas tricoblastos (algo máis pequenas), ou en casos máis raros poden proceder da capa subepidérmica. Son pelos tubulosos, raramente ramificados, cun vacúolo central enorme, con citoplasma pegado ás pareddes, e un núcleo poliploide situado no extremo do pelo, que se alonga. Viven poucos días, e a súa función é aumentar a superficie de absorción da raíz para a toma de auga e nutrientes en solución.
Los Llanos de Aridane
Lugares de interese
O Santuario da nosa Señora das Angustias atópase preto da desembocadura do Barranco das Angustias (o que explica o seu nome). Este barranco constitúe a drenaxe natural da Caldera de Taburiente e a corrente fluvial máis importante da illa, de onde se toma unha gran cantidade de auga que rega gran parte da vertente occidental da illa. Devandito santuario foi construído a principios do século XVI polos primeiros donos das Haciendas de Argual e Tazacorte. Contén unha imaxe da escola flamenga da nosa Señora das Angustias.
Panorámica
700px|esquerda|miniatura|Panorámica de Los Llanos desde a Montaña Tenisca
Voo 633 de KLM
O voo 633 de KLM era un servizo de pasaxeiros entre Ámsterdam e Nova York. O 5 de setembro de 1954, xusto despois de engalar do aeroporto de Shannon, o Super Constellation que operaba a ruta acabou nun banco de barro no río Shannon. 28 persoas morreron no accidente. Foi causado por unha inesperada re-extensión do tren de aterraxe, posiblemente debido a un erro do piloto.
Accidente
A pesar de que o accidente ocorreu menos dun minuto despois da engalaxe dende o aeroporto de Shannon, as autoridades do mesmo non souberon do desastre ata que o terceiro piloto do aparello, Johan Tieman, chegou ao aeroporto cheo de barro e informou, "Esnafrámonos!" Iso foi 2 horas e media despois de que o avión caese. Tieman nadara ata a ribeira e andou dolorosamente polas marismas ata o aeroporto, cuxas luces se vían claramente dende o lugar do accidente. Non foi ata as 7 da mañá, catro horas e media despois do accidente, cando os equipos de emerxencia chegaron ata os superviventes, que estaban amontoados nunha zona embarrada do río.
Among the Leaves
No ano 2013 Mark Kozelek editou un álbum ao vivo gravado pouco despois do lanzamento Among the Leaves, titulado Live at Phoenix Public House Melbourne.
Santa Locaia, Castro de Rei
Santa Locaia é unha parroquia que se localiza no concello de Castro de Rei na comarca da Terra Chá. Segundo o IGE en 2014 tiña 298 habitantes (153 mulleres e 145 homes), distribuídos en 16 entidades de poboación, o que supón unha diminución en relación ao ano 1999 cando tiña 349 habitantes.
Gran Premio de México de 1990
A vitoria de Prost e o terceiro posto de Berger, e unha picada nun pneumático no coche de Ayrton Senna, ao final da carreira, permitiron que ambos pilotos achegásense a oito puntos de Senna.
Fractal
Exemplos
esquerda|miniatura|Un [[brócoli romanesco como exemplo dun fractal natural.]] Por exemplo, nunha forma euclidiana normal (como un círculo) esta parece máis achaiada e alisada cando se amplifica. Nunha ampliación infinita sería imposíbel se diferenciar entre o círculo e unha liña recta. No caso dos fractais, isto non acontece (aínda que, canto máis amplificarmos, máis nos aproximaremos da liña recta tamén - isto ocorre debida perda de dados en múltiplas amplificacións- ou sexa, os desvíos acontecen debido á imprecisión das insercións secuenciais dos datos).
Computación dun fento
Esta transformación, que se realiza o 85 % das veces, mapea calquera punto dentro do rectángulo negro a un punto dentro do rectángulo azul claro na figura.
Hormona
Todos os organismos multicelulares producen hormonas. As hormonas vexetais denomínanse fitohormonas, entre as que están as auxinas, ácido abscísico, citoquinina, xiberelina e o etileno. As hormonas nos animais son xeralmente transportadas polo sangue, pero tamén poden selo polos espazos intercelulares. O funcionamento hormonal máis complexo dáse nos vertebrados, pero os invertebrados tamén teñen hormonas, por exemplo a hormona esteroide ecdisona, que intervén na muda dos insectos.
As células responden a unha hormona cando expresan un receptor específico para esa hormona. A hormona únese á proteína receptora, o que resulta na activación dun mecanismo de transdución de sinais que, en última instancia leva a unha resposta celular específica. Os tecidos que non teñen receptores para unha determinada hormona non se verán afectados por ela.
Interaccións con receptores
A cantidade de moléculas de hormona dispoñible para a formación do complexo é xeralmente o factor principal que determina a que nivel se activa a vía de transdución de sinais; o número de moléculas de hormona dispoñible está determinado pola concentración de hormona circulante, a cal á súa vez está influenciada polo nivel e proporción no que é segregada polas células biosintéticas. O número de receptores na superficie celular da célula receptora pode tamén variarse, igual que a afinidade entre a hormona e o receptor.
Manuel Castiñeiras Porto
Traxectoria
En xaneiro de 2015 retirouse do fútbol para facilitarlle ao club a fichaxe de Yacine Qasmi, pois a cota de fichas sénior estaba completa. Incorporouse de inmediato á secretaría técnica do Compostela e en maio de 2017 converteuse no director deportivo.
Lay-Saint-Christophe
Historia
esquerda|miniatura|Gravado de Lay-Saint-Christophe en 1838.
En Lay-Saint-Christophe encontábase unha abadía moi florecente. E había unha igrexa en Basse-Laye do século XII.
Raquel
O nome Raquel ten orixe nesta muller.
Fotografía
Historia
En 1839, o astrónomo e químico inglés sir John Frederick William Herschel comunicou un descubrimento realizado en 1819 sobre o poder solvente do hiposulfito de sodio en contacto con sales de prata insolúbeis. Nese ano realizou o primeiro negativo de cristal e estableceu un precedente da súa utilización como axente fixador na fotografía. Herschel tamén introduciu en 1842 o proceso de cianotipia, un proceso monocromo que produce unha impresión azul baseándose en dous compostos químicos, o citrato de ferro e o ferrocianuro de potasio. Porén, foi Anna Atkins, unha científica británica, a que levou o proceso cianotípico á fotografía, converténdose así na que é considerada a primeira muller fotógrafa.
miniatura|250px|dereita|Fotógrafos en [[Valdoviño.]]
Doutra banda, a esixencia de manter húmida a placa desaparece en 1871, co descubrimento do xelatino-bromuro. Neste proceso, aplícase sobre a placa unha solución de bromuro, auga e xelatina sensibilizada con nitrato de prata. Aquilo supuxo eliminar un dos grandes inconvenientes do colodión húmido. Ademais, o tempo de exposición rebaixábase a 0,25 minutos, o que aproxima o concepto de instantánea.
Fotografía como arte
A linguaxe artística fotográfica partiu da herdanza da pintura, así a todo ampliou rapidamente o seu léxico grazas á facilidade de facer enfoques extremos (picados, contrapicados,..) a captura do movemento con longos tempos de obturador, e a decisión do momento. A presión sobre o fotógrafo para marcar a súa subxectividade na fotografía forxou unha linguaxe chea de sutilezas pero perfectamente comprensible, moi directa para calquera observador.
Micénico
O termo Micénico pode referirse:
Exil
Sinopse
Un inmigrante kosovar vivindo en Alemaña cre que é vítima de xenofobia, mais pode ser a súa propia paranoia fóra de control.
Tito Pérez Pérez
Traxectoria
Ao rematar a carreira traballou de enxeñeiro ata que as circunstancias da crise económica do 2008 o obrigaron a emigrar a Londres onde traballou como camareiro e mozo de carga. De volta a Galiza compaxinou o seu labor como escritor co traballo de teleoperador e enxeñeiro freelance.
Mediastino
Mediastino medio
O mediastino medio sitúase centralmente na cavidade torácica. Contén o pericardio, corazón e numerosos vasos sanguíneos.
San Vitoiro de Ribas de Miño, O Saviñao
Historia
Os límites da parroquia determináronse en comparecencia veciñal o 13 de marzo de 1753 ante o xuíz Rafael de Queiruga. No correspondente documento aparecen determinados os límites. Unha terceira parte da parroquia, como a entidade de Porto, quedou anegada polo río Miño coa construción do encoro de Belesar.
Michel Ney
Actuación na Guerra Peninsular
O fracaso de Soult no interior meridional de Galiza, e novos acontecementos no centro da península, onde Wellington ameaza entrar en Madrid, obrigan a saír a ambos os mariscais de Galiza. Ney faino por Pedrafita e o Bierzo. Cando se xuntan só lles fican 18.000 dos 53.000 homes cos que chegaran.
Durante os Cen Días
En Waterloo Ney estivo de novo ao mando da á esquerda do exército. Sobre as 3:30 p.m., Ney ordenou unha carga cerrada de cabalería contra as tropas anglo-holandesas. Os xinetes sobrepasaron as baterías, mais atopáronse a continuación coa infantería formada en cadro, e sen apoio de infantes nin da artillaría, Ney foi incapaz de romper os escuadróns inimigos. Isto ten levado a fortes críticas sobre Ney, de xeito que hai quen sostén que foi a causa da derrota napoleónica en Waterloo. A maiores os canóns deberían ter sido inutilizados pola cabalería de Ney, pois levaban os cravos para facelo e non o fixeron.
Lendas
O seu alcume 'Le Rougeaud' non era debido á cor do seu pelo, contra o que con frecuencia se cre, senón a que se puña vermellizo, especialmente cando excitado ou encabuxado.
Antonio Novo Suárez
Antonio Novo Suárez, coñecido como "Tuchiño", nado en Castiñeiras (Ribeira) o 12 de outubro de 1970, é un guitarrista e compositor galego, membro fundador do grupo Heredeiros da Crus.
Ítaca Chasma
esquerda|miniatura|300px|Diagrama explicativo da aparición dos Graben e Horst.
Fago T7
Estrutura do virión
O virus ten unha simetría estrutural complexa, cunha cápside do fago que é icosaédrico cun diámetro interior de 55 nm e unha cola de 19 nm de diámetro e 28,5 nm de longo unida á cápside.
.fm
.fm é o dominio de nivel superior xeográfico para os Estados Federados de Micronesia, un grupo de illas localizadas no Océano Pacífico. Porén, o dominio é comunmente empregado por emisoras de radio na rede, xa que FM tamén é a abreviatura de Frecuencia Modulada.
Joseph J. Urusemal
Joseph John Urusemal, nado o 19 de marzo de 1952 en Woleai (Yap), foi o presidente dos Estados Federados de Micronesia dende o 11 de maio de 2003 até o 11 de maio de 2007.
Romeu
Ecoloxía
A planta medra en zonas litorais e de montaña baixa (ladeiras), dende a costa ata os 1500 metros de altitude. A máis altura, dá un menor rendemento na produción de aceite esencial. Forma parte das matogueiras que se desenvolven nas zonas secas e soleadas de aciñeiras: zonas degradadas pola deforestación ou a queima e nas ladeiras pedregosas e erosionadas. Florece dúas veces ao ano, unha na primavera e outra no outono.
Aplicacións terapéuticas e farmacolóxicas
Co aceite esencial que se extrae directamente das súas follas, prepárase alcol de romeu, o cal se emprega para previr as úlceras. Tamén se emprega para tratar dores reumáticas e lumbalxias. Emprégase en friccións como estimulante do coiro capilar (alopecia).
Adestrador do Ano da NBA
Lista de gañadores
miniatura|upright|[[Red Auerbach gañou o premio na tempada 1964-65.]] miniatura|upright|[[Phil Jackson gañou o premio na tempada 1995-96.]] miniatura|upright|[[Larry Bird gañou o premio na tempada 1997-98.]] miniatura|upright|[[Doc Rivers gañou o premio na tempada 1999-00.]] miniatura|upright|[[Mike D'Antoni gañou o premio na tempada 2004-05.]]
Sardes
Historia
Despois da morte de Alexandre, Sardes quedou en posesión de Antígono o chosco. Despois da súa morte na batalla de Ipsos (-301) pasou a mans de Lisímaco de Tracia, e o -282 dos seléucidas, ata que o -222 Aqueo, parente do rei seléucida Antígono III o grande e gobernador da Asia Menor, actuou alí como rei e se cadra mesmo tomou o título real. Antíoco o Grande asediou a Aqueo na cidade durante un ano ata que o cretense Lagoras escalou as murallas por un punto sen vixilancia e puido ocupar a cidade (-214), que quedou moi danada e parcialmente destruída. Despois da derrota do seléucida Antíoco en Magnesia do Sípilo, Sardes quedou no poder de Roma, quen renunciou o ano seguinte no tratado de Apamea (-188) en favor do Reino de Pérgamo, do que volveu a Roma o -133 e formou parte da provincia de Asia.
Barrio cristián de Xerusalén
miniatura|Imaxe do barrio cristián de Xerusalén. miniatura|Mapa do barrio cristián. O barrio cristián (en הרובע הנוצרי, Ha'Rova Ha'Notzrí, حارة النصارى,  النصارىHarat al-Nasarí) é un do catro barrios da cidade antiga de Xerusalén. O barrio cristián está situado  pártea noroeste da cidade vella, estendéndose desde a Porta Nova, ao norte, ao longo do muro oeste até a Porta de Iafa - Muro das Lamentacións no sur, bordeando os barrios xudeus e armenios, así como a Porta de Damasco no Leste, onde bordea co Barrio Musulmán. Contén aproximadamente 40 sitios sacros do Cristianismo, entre eles a Igrexa do Santo Sepulcro, un dos lugares máis sagrados para os cristiáns.
Grace (adorno musical)
Notación
En notación musical, unha nota grace distínguese dunha nota estándar polo tamaño da tipografía. Unha nota grace represéntase mediante a impresión nun tamaño moito máis pequeno ao utilizado para imprimir unha nota estándar, ás veces cunha barra oblicua atravesando o vástago da nota (se hai dúas ou máis notas grace, pode escribirse unha barra oblicua sobre o vástago da primeira nota pero non das notas grace subsecuentes). A presenza ou ausencia dunha barra oblicua no vástago dunha nota a miúdo interprétase como indicando a intención dunha acciaccatura ou appoggiatura, respectivamente.
Río Kızılırmak
miniatura|260px|[[İskilip, Dedesli.]] O río Kızılırmak, para os gregos antigos Halis ou Halys, é o principal río de Asia Menor. Nace nas montañas de Armenia Menor, pobo da fronteira co Ponto, cordal coñecida como Antitauro. Despois de pasar polo Ponto e por Capadocia xiraba ao norte e nordeste, formando ao final o límite entre Paflagonia (que quedaba ao oeste) e Galacia e Ponto (ao leste) ata desembocar no mar Negro (Euxino). Segundo Estrabón o seu nome derivaba dunhas salinas, pero crese que este detalle non é correcto.
Pazo de Cadaval
Historia
miniatura|250px|Ceta-Montenegro-Ozores-Oia-Figueroa-Valladares-Cadaval. Con respecto a orixe cítase unha casa pertencente a Vasco Gómez de Cadaval, tenente xeneral do exército do Bispado de Tui no XIV, partidario de Pedro I na guerra con Henrique de Trastámara. Porén, as estruturas actuais son do XVII. Fundouno Basquida García de Ceta, viúva de Pedro de Cadaval e Valadares, o 9 de xuño de 1608.
O apelido de Urzáiz, liñaxe de orixe navarro, foi engadido en 1883 ó casar Adela Cadaval Muñoz, señora do pazo, con Ángel Urzáiz Cuesta, que sería Ministro de Facenda con Afonso XIII. O fillo home Joaquín Urzáiz Cadaval, Ministro de Estado na Segunda República Española, que casou en segundas nupcias con Purificación de Benito Quevedo, foi o seguinte titular. A continuación foino a súa filla M.ª Dolores Urzáiz Benito Cadaval, que casou co doutor Fernando Caicoya de Rato. O actual propietario, Ángel Caicoya de Urzáiz, director médico de Adeslas, é descendente desa parella.
Descrición
Cabe destacar na Capela como bens mobles:
Neoclasicismo
Orixes
Durante o Renacemento os pensadores europeos, especialmente os italianos, entraron en contacto coa antigüidade, que lles sorprendeu polas altas cotas ás que chegara en comparación coa Europa medieval. Naceu daquela o concepto de "arte clásica" que, uns séculos máis tarde, se define como as de Grecia e Roma no milenio que vai do século V a.C. até o século V d.C. (e talvez antes, se se inclúe Exipto. Os humanistas tiñan por "clásico" o producido na altura na que as civilizacións antigas do Occidente atinxiran o seu maior grau de perfección.
Producións
En Francia, Claude Nicolas Ledoux deseñou un pavillón (1771) para a condesa du Barry e varias portas para París (1785-1789). Os arquitectos oficiais de Napoleón, Charles Percier e Pierre François Fontaine, tentaron transformar París imitando o estilo opulento da arquitectura imperial romana, como no Arco do triunfo do Carrousel ou nos Campos Elisios (1806), xa en época imperial.
Dentro deste movemento, atopámolo "Clasicismo romántico", que inda que neoclásico, ten algunhas diferenzas de matices. Acostúmase a confundir ambos pola súa semellanza. Dentro do Clasicismo romántico atopamos moitos destes arquitectos "neoclásicos", coma John Soane ou Schinkel.
Rei de Arabia Saudita
O actual rei de Arabia Saudita é o rei Salmán I.
Eucáridos
Características
Os seus compoñentes caracterízanse por posuír as pezas da casca fusionadas en todos os tagmas torácicos e por teren os ollos pendunculados.
Escola Técnica Superior de Arquitectura da Coruña
Historia
Paralelamente, o recentemente creado (1973) Colexio Oficial de Arquitectos de Galicia, que ten como decano a Andrés Fernández-Albalat Lois, impulsou a creación dunha escola privada de arquitectura en Santiago de Compostela. Pero ese mesmo ano, o 17 de agosto, o xeneral Francisco Franco asina no pazo de Meirás o decreto polo que se crea na Coruña unha escola técnica superior de arquitectura. Nace adscrita á Universidade de Santiago de Compostela, a única que existe en Galicia nese intre.
Arahati
Arahati foi un reino de Siria, vasalo de Exipto no século –XV, que estaba situado preto de Niya, ao sur de Alepo.
Niya
Foi vasalo dos reis de Iamkhad (Alepo). Sobre o -1500 foi sometido por Mitanni, que se impuxo a Iamkhad. Poucos anos despois, sobre -1485 a rexión foi sometida por Exipto (Tuthmosis III).
Sobre o -1340 Suppiluliumas I, rei hitita, fixo a súa primeira expedición a Siria. Addu-Nirari de Nuhase occidental, vasalo exipcio, opúxose ao rei hitita e formou unha coalición con Itur-Addu rei de Mukish (Alalakh) e Aki-Tesup rei de Niya, e xuntos atacaron a Ugarit, o rei da cal Niqm-Addu II, non quixera participar na loita contra os hititas. Os ataques continuados de Alalakh-Mukish, Niya e Nuhase sobre Ugarit obrigaron ao rei Niqm-Addu II a declararse vasalo do rei hitita. Suppiluliumas enviou tropas que expulsaron aos atacantes e, ao mesmo tempo, capturou Alalakh. Pouco despois sometéuselle Takuwa, titulado polos hititas "rei de Niya", irmán de Aki-Tesup de Niya, que probabelmente gobernaba algún distrito como vasalo de seu irmán; ao seu retorno o seu irmán, fiel aos exipcios, confiscoulle os territorios que posuía e os líderes do reino, Hesmiya, Habahi, Birriya e Nirwabi, mobilizaron as súas forzas e uníronse ás do denominado rei de Arahati, Akiya, probabelmente destronado e en guerra, e xuntos conquistaron a cidade de Arahati para despois utilizar as forzas combinadas para formar unha coalición contra os hititas. Pero Suppiluliumas derrotounos e fíxoos prisioneiros a todos e levounos cara Hatti cando volveu.
G-quadruplex
miniatura|450px|Estrutura dun G-quadruplex. Esquerda: a G-tétrade. Dereita: G-quadruplex intramolecular.
Dependendo da dirección das cadeas ou partes da cadea que forman as tétrades, as estruturas poden describirse como paralelas ou antiparalelas. As estruturas G-quadruplex poden predecirse computacionalmente a partir de secuencias de ADN o ARN, pero as súas estruturas reais poden variar bastante, variácións que poden chegar a máis de 100 000 por xenoma. As súas actividades en procesos xenéticos básicos son unha área activa de investigación en telómeros, regulación de xenes e investigación xenómica funcional.
Natsagiin Bagabandi
Natsagiin Bagabandi (Нацагийн Багабанди), nado o 22 de abril de 1950 na provincia de Zavkhan, foi o Presidente de Mongolia dende 1997 ata 2005, sucedido por Nambaryn Enkhbayar. Pertence ao Partido Popular Revolucionario Mongol.
Antes de entrar na política estudou na Unión Soviética e na década de 1970 foi enxeñeiro nunha planta de procesamento de vodka en Ulán Bátor. Na década de 1980 ingresou no Partido Revolucionario do Pobo Mongol e en 1992 converteuse voceiro do Gran Hural do Estado durante catro anos. Presentouse e gañou as eleccións presidenciais en 1997 e foi reelixido no 2001.
Tonga
Historia
No século XVIII, Tonga unificara todas as tribos e creara un imperio marítimo que incluía as rexións conquistadas de Fidxi. Por aquela época, o Imperio de Tonga contaba cunha poboación duns 40.000 habitantes.
Goberno e política
•	Xurxo Tupou I (1875—1893) •	Xurxo Tupou II (1893—1918) •	Salote Tupou III (raíña) (1918—1965) •	Taufa'ahau Tupou IV (desde 1965-2006)
Demografía
Os tonganos, grupo de raza polinesia con algunhas achegas melanesias, constitúen o 98% da poboación. O resto está composto por europeos, mestizos europeo-tonganos e emigrantes doutras illas do Pacífico. Tamén viven algúns centenares de chineses.
Samáridos
Características
Son peixes de pequeno tamaño, e só unhas poucas especies alcanzan os 15 cm de lonxitude.
Ratko Mladić
Ratko Mladić ou Ратко Младић, nado en Božinovići o 12 de marzo de 1942, é un militar serbio de Bosnia e Hercegovina, Xefe de Estado Maior do Exército da República Srpska (VRS) durante a guerra en Bosnia, entre 1992 e 1995.
The Hunter
The Hunter pode referirse a:
Igrexa de San Francisco da Coruña
Historia
En 1589 o Marqués de Cerralbo, capitán xeneral de Galicia, ordenou incendiar o convento para evitar que fose empregado polos ingleses durante o sitio de Drake, mais foi logo reconstruído no mesmo lugar. En 1651 sufriu un novo incendio debido á explosión da próxima polvoreira de San Carlos, situada onde actualmente está o xardín do mesmo nome.
Descrición
Ángel del Castillo, que estudou e debuxou a súa planta na súa situación orixinal, considéraa un «exemplar oxival típico de Galicia, do século XIV ao XV, a igrexa, con supervivencias románicas na ornamentación».
Interior
A cabeceira está formada por tres ábsidas aliñadas, que coinciden cos tramos do cruceiro, a maior poligonal e as laterais de planta rectangular. Os arcos de ingreso ás correspondentes capelas son moi levemente apuntados, sendo máis apuntados os arcos torais que enmarcan o cruceiro.
Idrimi
Idrimi foi rei de Alalakh sobre o -1480
Igrexa de San Francisco da Coruña
Ruínas
Nos primeiros anos do século XXI comezaron novas escavacións arqueolóxicas para converter os restos nun museo ao aire libre, atopándose restos anteriores á construción da igrexa.
El Adelanto
El Adelanto pode referirse a:
El Paso, La Palma
Xeograficamente está situado no centro da illa de La Palma, e abrangue cara ao oeste a Caldera de Taburiente, parte do Val do Aridane, Cumbre Nueva e Cumbre Vieja. É o municipio meirande da illa e o único dos 14 municipios da Palma que carece de franxa costeira. En 2018 tiña unha poboación de 7.543 habitantes.
Stjepan Mlakić
Stjepan Mlakić, nado en Fojnica (Bosnia, Imperio Otomán) o 1 de novembro de 1884 e finado no Cairo (Reino de Exipto) o 26 de xaneiro de 1951, foi un relixioso católico croata, misioneiro en África entre os shilluk e os nuer do Sudán, e un dos mais senlleiros africanistas croatas.
El Paso, La Palma
Xeografía
Unha extensión importante do municipio está cuberta por bosques de piñeiro canario.
Arquidiocese católica latina de Canterbury
Historia
miniatura|280px|[[Agostiño de Canterbury.]] Thanet pertencía ao reino de Kent e, segundo sabía o papa Gregorio, na corte de Canterbury había a posibilidade e exercer unha acción misioneira eficaz, xa que o rei Aethelberht casara coa cristiá Berta, filla do rei franco Cariberto I; con Berta arribara á corte de Kent o bispo Liutardo que, para atender ás necesidades espirituais da raíña, adaptara a igrexa que restaba da Canterbury romana. As previsións do papa foron acertadas, e na Pascua de 601 Aethelberht recibiu o Bautismo, sendo o primeiro monarca anglosaxón convertido ao cristianismo.
Á morte de Agostiño (604 ou 605) non faltaron algúns episodios, mesmo cruentos, de retorno ao paganismo, mais no reino de Kent o cristianismo estaba xa solidamente asentado, especialmente grazas aos primeiros sucesores de Santo Agostiño, todos eles venerados como santos tanto no catolicismo como no anglicanismo. Entre eles sobresae a figura de Teodoro, un grego de Tarso. Durante o seu longo episcopado (669 - 690), Teodoro foi o primeiro bispo de Canterbury en ser recoñecido por toda a igrexa inglesa. Esforzouse en dar forma ás dioceses anglosaxoas, que á súa morte alcanzaban o número de 13. Fundou a importante escola de Canterbury, onde se formaban as personalidades máis importantes do mundo cultural inglés da época, entre os que salientan as figuras de Aldelmo de Malmesbury, Beda o Venerable e Alcuíno de York.
A partir do 834 comezaron as invasións dos viquingos, aínda pagáns, que devastaron a Inglaterra central e setentrional, chegando a estabelecer un reino autónomo (Danelaw). Grazas ás campañas militares dos reis de Wessex-Sussex-Kent Alfredo o Grande e o seu fillo Eduardo, púidose evitar o aniquilamento total dos reinos anglosaxóns e, con eles, da presenza cristiá nas illas. Co neto de Alfredo, Atelstano (925-939), completouse a tarefa de reconquista e de unificación dos antigos reinos anglosaxóns.